Jahon yulduzlari Xulio Iglesias va Yanni Xrisomallis Toshkentda konsert beradi

Jahonga mashhur Xulio Iglesias o‘zining yubiley turnesini O‘zbekistondan boshlaydi, deb yozadi MyDay. Xonanda 10-sentabr kuni Toshkentda konsert bergach, Dubay va Tel-Avivga yo‘l oladi.

13-oktabrda esa “Xalqlar do‘stligi” saroyida yunon bastakori va dirijyori Yanni Xrisomallis konsert dasturi bilan mehmon bo‘ladi.
Yanni jahonnng eng mashhur instrumental musiqasi vakillaridan biri hisoblanadi. Uning albomlari Yevropa xit-paradlarining kuchli yigirmataligidan o‘rin oladi. Taniqli san’atkor Londondagi Royal Albert Hall va Mexikodagi Auditorio Nacional kabi saroylarda konsert bergan.